#  Õpioskused ülikooliks

***Kursusele on omistatud „E-kursuse kvaliteedimärk 2020“***

**Kursuse eesmärgiks** on anda gümnaasiumiõpilastele ülevaade ülikoolis toimetulemiseks vajalikest õpioskustest. Kursus toetab õpilase üldpädevuste (õpi- ja digipädevuse) arengut, mille läbi on toetatud õppimine erinevate kursuste raames. Õpilasel kujunevad teadmised õpioskuste olemusest ja esmased oskused nende teadlikust kujundamisest.

**Õpiväljundid**

Kursuse läbinud õpilane:

- kirjeldab õppimise olemust;
- nimetab erinevaid õpioskusi ja selgitab nende rakendamisvõimalusi tõhusama õppimise eesmärgil;
- selgitab motivatsiooni seost õppimisega;
- rakendab akadeemilise kirjaoskuse põhimõtteid;
- analüüsib oma õpioskusi.

|  |  |
| --- | --- |
| Ainekood  | P2TP.TK.106 |
| Vastutav õppejõud | Ingrid Koni, MA, ingrid.koni@ut.ee |
| Kursuse maht | 2 EAP  |
| Kursuse läbiviimise aeg | 2025/2026 õa **alates 6.10.2025** (6 nädalat) |
| Sihtrühm  | Gümnaasium, 11.-12. klass |
| Õppetöö vorm | Õppetöö toimub Moodle e-õppe keskkonnas |
| Osavõtutasu õpilastele | 25 € |
| Tulumaksutagastus füüsilisest isikust maksjale | Ei |
| Hindamise vorm | Eristav (A, B, C, D, E, F, mitteilmunud) |
| Kursuse teemad | * Õppimine ja selle olemus
* Õpioskuste olemus ja nende liigitus
* Ajaplaneerimine
* Õppimine ja motivatsioon
* Konspekteerimine ja märkmete tegemine
* Akadeemiline kirjaoskus
* Üliõpilaste kogemused ja ülikooli õppejõudude hinnangud edukast õppimisest
 |

**Õpilaste hinnang antud kursusele:**

* *Kursus oli väga praktiline ning antud informatsiooni sai kohe arvesse võtta ning oma õppimist produktiivsemaks muuta*
* *Reaalsed praktilised oskused eluks, videoloengud läksid ka väga peale - hästi mugav on seda konspekteerida ja vajadusel uuesti kuulata. Ei pidanud midagi tuupima, lihtsalt reaalsed loogilised teadmised.*
* *Õppematerjalid olid väga harivad, andsid motivatsiooni proovida ning oli lihtne jälgida ja meelde jätta.*
* *Õppematerjalid olid hästi koostatud, nende ülesehitus oli loogiline, kerge ning ma arvan, et igaühele mõistetav. Eraldi tahaksin välja tuua videoloengud - tuleb välja, et ei peagi ülikoolis või veel mõnes õppeasutuses istuma. Saab õppida ka kodus istudes, videoid vaadates.*